Taki szałołt to sie moge przidać i na Ostatki jako tzw. zagrycha, i na Popielec jako danie postne. Jak jeszcze by tak pomyśleć ło tym, że zeler naciowy i jabko niy majōm za kans1 kalorii, to mōmy danie richtig2 postne. A keby tak zmiynić majōnez na jogurt i wszysko drobno pokrajać, to mołcie hekele3 fitness. Joł tam wola jednak majōnez, bo łon nōm lepi połōnczy te składniki. Ślydź je słony, jabko słodke, zeler leko ostrzyjszy, łogōrek kwaśny, a wszystko razym… już mi we brzuchu burczy 😉
Co potrza?
5 płatōw matiasa (idzie to tyż zrobić ze normalnym śledziym solōnym, yno, że bajecie4 mieli trocha wiyncyj roboty ze czyszczyniym)
5 łodygōw zelera naciowego
1-2 jabka
3-5 łogōrkōw kiszōnych (zależy jake sōm sroge,5 joł żech doł 5, bo miołech take małe pyrtki)
trocha pokrōnego sznitlochu6
pieprz
przed podaniym 2-3 łeżki majōnezu
Matiasy to sōm heringi7 (a niyftorzi na nie gołdajōm tyż harynki), co to sie je chyto8 we maju jeszcze przed piyrszym zeksym.9 Idzie pedzieć, że to sōm same dziywice- a że łone sōm nojlepsze, to wiedzioł nawet Drakula, co to sie niby na śledziowe dziywice niy ciepoł, ale na te ludzke to już ja 😉
Pamiyntejcie, żeby je noprzōd10 porzōndnie wymoczyć- te matiasy, a niy dziewice- i połra razy zmiynić woda. Jak już śledzie bydōm fertich, to potyn trza yno wszysko fajnie pokrajać, wciepnōńć trocha pieprzu, nim bajecie jejś trocha majōnezu i szlus.11
Niy ma sam żołdnego wydziwiania, a jak sie już chycicie za tyn szałołt, to za chwila go niy bydzie… smacznego 🙂
1dużo
2naprawdę
3http://chopwkuchni.pl/?p=436
4będą Państwo
5duże
6szczypiorku
7śledzie
8łowi
9seksem
10najpierw
11koniec
szl_Latn szl_Latn szl_Latn tum_Latn som_Latn szl_Latn szl_Latn lvs_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn pol_Latn szl_Latn ewe_Latn pol_Latn tpi_Latn pol_Latn pol_Latn